open-index/open-wikipedia-markdown huggingface dataset:
Urbanisering

**Urbanisering** er en betegnelse for tilstrømningen av mennesker, markeder og aktiviteter fra landlige til bymessige områder. Den primære prosessen var framvekst av historiske bysamfunn og bykultur, og kontrastene mellom disse og bondesamfunn i omgivelsene, landsbyer og gårdsbebyggelse.

Fra 1000-tallet av tok urbaniseringen i Europa til å danne en linje fra Toscana til Paris, Ghent, Brügge og London. Til denne dag er dette Europas mest tettbygde områder. Byer ga styresmaktene mulighet for effektiv beskatning av handel, og kjapp kontakt med banker som kunne yte lån til krigføring og dermed gjorde regenten uavhengig av adelen. Byer ga effektiv tilgang til penger (skatter og lån) og mennesker (leiesoldater).Robert B. Marks: *The origins of the modern world* (s. 88), Rowman and LIttlefield, ISBN 0-7425-1754-3

I 2018 så vi at av verdens befolkning på 7,6 milliarder, bodde rundt 4,2 milliarder i bymessige og 3,4 milliarder i landlige områder.

Urbanisering handler ikke bare om byvekst og sentralisering, men også om urbanitet, forskjellige slags kulturelle fenomener som er typiske for byer.

## Se også
* By
* Tettsted
* Urbanitet
* Landsbygd
* Urbanisering i Afrika
* Urbaniseringen av Norge

## Referanser


## Eksterne lenker
*
Leif Arne Heløe

**Leif Arne Heløe** (født 8. august 1932 i Harstad) er en norsk tannlege, professor og tidligere statsråd (H). 

Han er sønn av Aslaug og Leif Heløe. Faren var drosjesjåfør og moren kasserer. Etter examen artium i 1952 og cand.odont. i 1956 praktiserte han, blant annet som militærtannlege i Ramsund 1956–1957. 

Heløe var formann i Troms Høyre fra 1966–68 og ordfører i Harstad 1968–1969. Han var en av initiativtakerne til Festspillene i Nord-Norge som startet i 1965 og opprettelsen av Hålogaland teater i 1971. Han var styremedlem begge steder. Etter innvilgelse av et stipend fra Norges almenvitenskapelige forskningsråd flyttet han til Oslo for studier i 1971. I hovedstaden satt han i styret for Riksteatret fra 1973. I 1975 tok han doktorgraden i odontologi (dr. odont.) ved Universitetet i Oslo (UiO). Samme år ble han professor i samfunnsodontologi ved UiO.  Hans ektefelle, Berit Heløe, avla doktorgraden i tannlegefaget i 1980. 

Fra 1977 til 1981 var han nestleder i Den norske tannlegeforening. I 1981 ble han utnevnt til sosialminister i Kåre Willochs regjering. I 1986 gikk han tilbake til stillingen som professor og et opphold ved et amerikansk helsehjem i Maryland. Fra 1988 til 1991 var han administrerende direktør i Norges almenvitenskapelige forskningsråd. Han var fylkesmann i Troms etter Martin Buvik, i perioden 1991-2000 og satt i styret for Statens teaterhøgskole fra 1996 til 2001. Heløe var fram til 2016 engasjert som seniorforsker ved Norsk institutt for by- og regionforskning (NIBR) i Oslo.

Heløe ble i 2014 utnevnt til kommandør av St. Olavs Orden for fremragende sanmfunnsgavnlig virke. har forfattet en mengde fagartikler.

Han  giftet seg i 1958 med tannlege Berit Ellingsen (Heløe) (f. 1936), datter av tannlegeparet Gudrun og Syver Ellingsen, Jessheim. 

## Referanser


## Eksterne lenker
*
Halebein

**Halebeinet** (coccygis) kan sies å være restene etter en hale som menneskeslekten en gang hadde. Den har ikke lenger noen praktisk funksjon slik andre arter bruker sin hale, og er unødvendig for gange, defekasjon og å sitte. For eksempel opererer man vekk halebenet på de med kroniske smerter i halebenet uten at disse får noen problemer, utover enkelte postoperative komplikasjoner som infeksjon m.m. (kilde). Mange som benekter evolusjonsteorien mener at dette ikke stemmer og at halebenets manglende funksjon støtter evolusjonsteorien, uten at de har noen objektive kilder å støtte seg til (kilde).

Halebensbrudd kan oppstå ved fall på baken. Kvinner kan brekke/briste halebenet under fødsel. Man kan da få tildels sterke smerter som gjør det vanskelig å sitte, eller at man må sitte på siden. Det er da smertefullt om man trykker på halebenet. Behandlingen er sittepute og smertestillende medikamenter. Prognosen er god.

En velutviklet hale er karakteristisk ved et embryo i andre måned. Denne forsvinner hos de aller fleste, men hos noen få blir den værende og vokser med barnet. Noen mener dette er forstadiet til at mennesker får hale igjen ([kilde?]). Man kjenner til haler som har bestått av en forlenget vertebra (kilde). Enkelte av disse halene kan kontrolleres av barnet, og haler opp til 23 cm har blitt rapportert (kilde).

## Se også
*Hale
Loppemarked

**Loppemarked** er et marked der man omsetter brukte &ndash; ofte gamle &ndash; gjenstander til forholdsvis svært lave priser. Gjenstandene har arrangøren som oftest skaffet tilveie kostnadsfritt fra privatpersoner og firmaer som synes det er bedre å gi tingene til et godt formål enn å kassere dem. I Norge er det typisk for blant annet musikkorps å avholde loppemarked en eller flere ganger i året for å spe på inntektene.

Tillatelse til å holde loppemarked må i de fleste land innhentes hos politiet.

## Se også
*Loppesupermarked

## Litteratur
*
From The Wilderness

***From The Wilderness*** («Fra Villmarken») er et nyhetsbrev som utgis av medieselskapet **From The Wilderness Publications** som hevder det ligger så mye som ett år foran de etablerte mediene. Nyhetsbrevet dekker et spekter av saker innen politikk og statlige anliggender sett fra et amerikansk perspektiv. Det gis ut elleve ganger i året men tilbyr ukentlige oppdateringer på nettet. Det ble startet av Michael Ruppert i 1998. Kritikere så som David Corn og Norman Solomon hevder at Ruppert fra tid til annen havner ut i rene spekulative konspirasjonsteorier. Ruppert hevder han fremviser kilder for sine påstander.

Nettstedet deres hevder at nyhetsbrevet handler om «publiseringen av dokumenterte sannheter og frigjøring fra frykt gjennom læring» og hevder å ha «16&nbsp;000 abonnenter i 40 land inkludert 35 medlemmer fra den amerikanske kongressen og professorer ved 30 universiteter omkring i verden.»

De selger også mange bøker og videoer som omhandler deres spekter av temaer, som inkluderer:

*Terrorangrepene 11. september/ konspirasjonsteorier om 11. september
*Osama bin Laden
*War on Drugs
*Politisk korrupsjon
*Borgerrettigheter / USA Patriot Act
*Insidehandel
*Peak oil
*PROMIS programvare.
*Globalisering and Anti-globalisering

## Se også
* Crossing the Rubicon (Ruppert)
* Centre for Research on Globalization
* Michel Chossudovsky
* Cynthia McKinney
* Whatreallyhappened.com
* Prisonplanet.com
* Jeff Rense

## Eksterne lenker
*
Prærien

**Prærie** er betegnelsen på de vidstrakte, treløse, fruktbare gresslettene i det sentrale Nord-Amerika, særlige Great Plains («de store slettene») som strekker seg fra Nord- og Sør-Dakota til Ohio, og fra Canada til nordøstlige Kansas og Missouri.

I dag brukes det meste av prærien til dyrking og storfeavl. De større områdene hvor den karakteristiske flora og fauna til den opprinnelige prærien er bevart er få, men disse sjeldne områdene representerer en natur og et økosystem helt særegent for Nord-Amerika.

Præriene i Nord-Amerika er vanligvis delt inn i tre grupper: våt, halvtørr og tørr prærie. I den våte prærien er jorda ofte svært fuktig det meste av vekstsesongen og jorda har ofte også dårlig naturlig drenering. I denne typen prærier kan man noen ganger møte myrer og jordvassmyr ettersom det er mye stående vann. Den naturlige dreneringen av den halvtørre prærien er bedre, med det resultat at de fleste landbruksanlegg er etablert her. Ettersom denne typen prærie i stor grad brukes til jordbruk, er den også den mest truede prærietypen. Den siste typen, tørr prærie, har lett våt til veldig tørr jord i vekstsesongen. Denne typen finnes oftest i høylandet.

## Se også
* Savanne
* Cerrado
* Pampa
* Puna
* Steppe

## Fotnoter


## Referanser


## Eksterne lenker
* 
* The Prairie Enthusiasts – gressmark beskyttelse og restaurering i øvre Midtvesten
* Prairie Plains Resource Institute
* The Native Prairies Association of Texas
STS-112

**STS-112** er benevnelsen på en romferd med den amerikanske romfergen Atlantis.

*Oppdrag: International Space Station 9A 

## Mannskap

*Jeffrey Ashby, Commander
*Pamela A. Melroy, Pilot
*David Wolf, Mission Specialists
*Sandra Magnus, Mission Specialists
*Fyodor Yurchikhin, Mission Specialists
*Piers Sellers, Mission Specialists (fløy også på STS-121)

## Høydepunkter fra ferden
STS-112 ferden skulle egentlig skytes opp 2. oktober, men ble utsatt da orkanen Lili i Mexico-gulfen truet Mission Control ved Johnson Space Center i Houston.

Atlantis koblet seg sammen med den internasjonale romstasjonen ISS. Nyttelasten var den ‘S1 integrated truss segment’ for montasje på ISS, og ‘the Crew and Equipment Translation Aid (CETA) Cart A’. CETA er den første av to menneske-drevne vogner som vil kjøre på ‘jernbanen’ ombord på ISS .

### Romvandringer

Tre romvandringer (EVA) ble gjennomført, mens Atlantis var sammenkoblet med ISS

**EVA Nr. 1** 
*Varighet: 7 timer, 1 minutter 
*Dato: 10. oktober
*Utført av: Wolf og Sellers
*Planlagt oppdrag: Koblet opp kraft-, data- og linjer for væske, arbeidet ved diverse utstyr for S1-radiatorene. Astronautene monterte en antenne, og klargjorde montasjen av CETA-vognen.

**EVA Nr. 2** 
*Varighet: 6 timer, 4 minutter 
*Dato: 12. oktober
*Utført av: Wolf og Sellers
*Planlagt oppdrag: Wolf og Sellers forberedte ‘CETA Cart A’ for fremtidig bruk, installert 22 stk ‘Spool Positioning Devices’, installerte et utvendig kamera, samt diverse annet arbeide ifm S1.

**EVA Nr. 3** 
*Varighet: 6 timer, 36 minutter 
*Dato: 14. oktober
*Utført av: Wolf og Sellers
*Planlagt oppdrag: Diverse montasjearbeide, ved bruk av romstasjones robot-arm, som ble operert av Whitson og Magnus.

## Film
*Atlantis STS-112 launch (RocketCam)

## Se også
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Eksterne lenker

* NASA's side om STS-112
Drogo av Champagne

**Drogo** (født 670, død 708), sønn av Pipin av Herstal og Plektrude, var hertug av Champagne som han ble utnevnt til av sin far i 690 og hertug av Burgund fra Nordeberts død av i 697. Han var rikshovmester i Burgund fra 695.

Han giftet seg med Anstrude, datter av Waratton, den tidligere major domus i Neustria og Burgund, og Ansflede. Hun var også enke etter rikshovmesteren Berthar. Deres barn, fire sønner, var:

*Hugh (d.730), abbed av Fontenelle (nå Saint-Wandrille) og Jumièges, erkebiskop av Rouen,  og biskop av Paris og Bayeux 
*Arnulf (ca. 690&ndash;ca 721), hertug av Champagne 
*Gottfried 
*Pipin

Drogo døde før sin far og etterlot hertugdømmet Champagne til sin nest eldste sønn Arnulf, siden den førstefødte Hugh hadde gått i kloster.

## Referanser


## Litteratur
**Dictionnaire de Biographie Française*. Roman d'Amat and R. Limousin-Lamothe, edd. Paris, 1967.
STS-121

**STS-121** er benevnelsen på en romferd til Den internasjonale romstasjonen (ISS) med den amerikanske romfergen *[[Discovery (romferge)|Discovery]]*. De viktigste aspektene med ferden var å teste reparasjonsteknikker på romfergen, som følge av Columbia-ulykken i 2003, og å levere utstyr, forsyninger og ESA-astronauten Thomas Reiter til ISS.

## Mannskap
*Steve Lindsey (4), Commander 
*Mark Kelly (2), Pilot 
*Mike Fossum (1), Mission Specialist 1 
*Lisa Nowak (1), Mission Specialist 2 
*Stephanie Wilson (1), Mission Specialist 3 
*Piers Sellers (2), Mission Specialist 4 
**Med opp til ISS:**
*Thomas Reiter (2), Mission Specialist 5/ISS Flight Engineer, ESA 

Tallet i parentes viser hvor mange romferder astronautene har gjennomført, inkludert denne.

## Høydepunkter fra ferden
STS-121 vil være den andre ‘Return to Flight mission’ siden det tragiske tapet av romfergen Columbia 1. februar 2003. 

Discovery vil koble seg sammen med den internasjonale romstasjonen ISS. Der vil Reiter bli det tredje medlemmet ombord på ISS. Da vil romstasjonen ha tre mennesker boende ombord for første gang siden romstasjonens ‘Crew 6’ returnerte til Jorden 4. mai 2003. 

Discovery vil også ha med seg den italienskbygde ‘Multi-Purpose Logistics Module (MPLM) Leonardo’ med utstyr og forsyninger ombord, for sammenkobling med ISS. Dette blir den fjerde ferden for Leonardo til ISS.

Mannskapet vil undersøke hele romfergen på dag 2 av romferden ved hjelp av et kamera plassert på robotarmen til romfergen. Denne inspeksjonen vil se etter skade ved oppskyting på grunn av is, skum eller treff av fugler. Senere vil det på dag 10 bli brukt en laser festet til robotarmen for å utføre nok en sjekk etter mindre hull og skader. Det vil være første gang en slik inspeksjon er gjort i rommet.

### Romvandringer
To romvandringer (EVA) er planlagt, mens Discovery er sammenkoblet med ISS
**EVA Nr. 1** 
*Varighet: Planlagt til ca. 6 timer, 30 minutter 
*Dato: 5. dag av ferden
*Utført av: Fossum, Wilson og Nowak
*Planlagt oppdrag: Teste robot-armen som en arbeidsplattform. Gjennomføre vedlikehold på romstasjonens ‘Mobile Transporter (MT)’, ved å sikre eller skifte ut deler, slik at stasjonens robotarm kan brukes ved den 2. romvandringen.

**EVA Nr. 2** 
*Varighet: Planlagt til ca. 6 timer, 30 minutter 
*Dato: 6. dag av ferden
*Utført av: Fossum, Wilson og Nowak
*Planlagt oppdrag: Diverse reparasjoner på ISS, samt installasjon av ekstra deler for varmesystemet, som kan brukes i framtiden.

**Mulig EVA Nr. 3** 
*Varighet: Usikker
*Dato: Hvis en ekstra dag blir tilgjengelig
*Utført av: Ikke bestemt
*Planlagt oppdrag: En eventuell tredje romvandring vil inkludere oppgaver som å teste teknikker for inspeksjon og reparasjon av de forsterkede Karbon-segmentene, som beskytter romfergens nese og vingekanter.

## Se også
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Eksterne lenker

* NASA's side om STS-121
Mac Dre

**André Louis Hicks** (født 5. juli 1970, død 1. november 2004), bedre kjent under sitt scenenavn **Mac Dre**, var en amerikansk rapper, og grunnlegger av plateselskapet Thizz Entertainment og av det nå nedlagte produksjonsselskapet Romp Productions.

Mac Dre ble født i Oakland i California og vokste opp i Vallejo i California. Hans musikk ble relativ populær fra tidlig på 1990-tallet. I løpet av sin musikkarrière utga han flere singler, blant annet «Too Hard for the Fuckin' Radio», og den nyeste «Feelin' Myself».

Ifølge biografien på hans eget nettsted,  var han hektet på det kjemiske narkotiske stoffet ecstasy. Nettstedet oppgir også at han deltok ivrig i den såkalte thizz-bevegelsen, en subkultur innenfor hiphop som er basert på bruk av ecstasy og annen narkotika. I løpet av sin karriere ga han ut mer enn 20 plater og sto bak mange flere. Han satt fengslet i tidsrommet 1992-1997 for å ha inngått i et kriminelt forbund som planla bankran. Straffen ble lang fordi han nektet å angi sine medsammensvorne. 

Den 1. november 2004 var Hicks passasjer i en bil på motorvegen utenfor Kansas City i Missouri, da en mann med revolver skjøt mot bilen. Sjåføren krasjet, og da hjelpemannskaper ankom skadestedet ble Hicks erklært død som følge av skuddskader.

## Referanser


## Eksterne lenker
* 
* 
* 
*
Stråling

**Stråling** er overføring av energi i form av bølger som forplanter seg gjennom rommet, eller gjennom et medium.

## Ulike former for stråling
Med begrepet stråling mener man blant annet:
* Elektromagnetisk stråling – slik som radiobølger og lysbølger.
* Mekaniske bølger – slik som trykkbølger (lydbølger, eksplosjoner, jordskjelv og hydrauliske transienter)
* Partikkelstråling, subatomær stråling – slik som nøytrinostråling fra solen
* Gravitasjonsbølger – som er bølger i tidrommet; de påvirker tings masse og kan dermed sies å overføre energi

Noen typer bølger er avhengig av et medium for å forplante seg. Lydbølger forplanter seg ikke i vakum, men det gjør derimot lysbølger. 

Bølger kan svinge enten i utbredelsesretningen eller transversalt (vinkelrett i forhold til utbredelsesretningen).

Noen bølger beveger seg med lysets hastighet, mens for eksempel mekaniske bølger beveger seg med lydhastigheten i mediumet.

Stråling fra en punktkilde har vanligvis en utbredelse som er lik i alle retninger og form som en geometrisk kule, hvor strålingens intensitet er invers proporsjonal med kvadratet av avstanden fra kilden. 

## Typer av stråling etter sammensetning
*alfapartikkel (alfastråling)
*betapartikkel (betastråling)
*gammastråling

## Typer av stråling etter kilde
*røntgenstråling
*ultrafiolett stråling
*infrarød stråling – varmestråling
*kosmisk bakgrunnsstråling

## Se også
*ioniserende stråling
*ikke-ioniserende stråling
*radioaktivitet
*gravitasjonsbølge
Jon Gisle

**Jon Aarstein Gisle** (født 1948) er cand. philol. og cand. jur. fra Universitetet i Oslo. 

Gisle er mest kjent for å ha startet en litterær «forskningsgren», donaldisme, med sin bok *Donaldismen* fra 1973, som er kommet ut i flere opplag og også blitt oversatt til svensk og dansk. Andre, lett reviderte utgave kom høsten 2006. Han har også skrevet en rekke artikler om Donald Duck og andre tegneserier.

Gisle har vært redaktør av flere tidsskrifter med stoff om tegneserier, fra *Serieleseren* via *[[Tekst og Tegning]]* på slutten av 1970-tallet som han startet og stort sett drev selv, til det mer ambisiøse *[[TEGN]] – tidsskrift om og med tegneserier*. Gisle var også en av stifterne av foreningen Norsk Tegneserieforum i 1980. Han var blant initiativtakerne til Norsk kulturråds støtteordning for tegneserier, og var medlem av rådets vurderingsutvalg for tegneserier fra starten i 1990 til 2004, hvorav de siste ti år som utvalgets leder. Fra 1998 til 2012 var han styremedlem i stiftelsen Norsk Animasjonsforum, som styreleder 2003-2004 og 2008-2012.

Gisle er sentral i det norske og europeiske amatørfilm-miljøet og har selv produsert en rekke kortfilmer. 

Fra 1999 til 2008 var han ansatt i Arbeidsretten, de siste fem årene som dommer og rettens nestleder. Han er siden 2008 tilknyttet advokatfellesskapet Arbeidsrettsadvokatene og tilknyttet Advokatene i Børsgården DA i Drammen.

Gisle har også utgitt *Jusleksikon*, Kunnskapsforlaget, 5. utgave Oslo 2017. Jusleksikon eksisterer også i en langt mer oppdatert utgave på nett. Gisle er medforfatter på prosjektet arbeidsrett.no, som ledes av professor Henning Jakhelln og stipendiat Helga Aune, og medredaktør sammen med Jakhelln og Aune på kommentarutgaven til arbeidstvistloven som er en del av prosjektet. Jon Gisle er også medarbeider på en del juridiske emner i *Store norske leksikon, *og har skrevet kommentarer til arbeidstvistloven i Gyldendal Rettsdata. Gisles spesialområde innenfor jussen var kollektiv arbeidsrett og tariffrett, men han har etter hvert orientert seg mer i retning trygderett og individuell arbeidsrett. Gisle var i en årrekke forlagsredaktør og redaksjonssjef i fagbokforlaget TANO og har også jobbet som redaktør i Kunnskapsforlaget og Aschehoug.
 
## Referanser


## Eksterne lenker
STS-111

**STS-111** er benevnelsen på en romferd med den amerikanske romfergen Endeavour.

## Mannskap
*Kenneth Cockrell, Commander
*Paul Lockhart, Pilot
*Franklin Chang-Diaz, Mission Specialists (Hans syvende romferd)
*Philippe Perrin. , Mission Specialists
Med opp til ISS:
*Valery Korzun, Commander ISS Crew 5
*Peggy Whitson, Flight Engineer Crew 5
*Sergei Treschev, Flight Engineer Crew 5
Med ned fra ISS:
*Yuri Onufriyenko, ISS Crew 4
*Daniel Bursch, ISS Crew 4
*Carl Walz, ISS Crew 4

## Høydepunkter fra ferden
Oppdrag: ‘International Space Station UF2’

STS-112 ferden skulle egentlig skytes opp 30. mai, men ble utsatt på grunn av dårlig vær.

Endeavour koblet seg sammen med den internasjonale romstasjonen ISS. Astronautene brukte robotarmen til ISS til å flytte ‘Multi-Purpose Logistics Module Leonardo’ fra lasterommet på Endeavour, til ISS.

ISS Crew 4 byttet plass med ISS Crew 5 etter 182 dager ombord på ISS

10. juni brukte Whitson og Walz ‘Canadarm2’-robotarmen til å flytte ‘Mobile Remote Service Base System (MBS)’ fra Endeavour til Destiny Lab-modulen på ISS. The ‘MBS’ er del av romstasjonens ‘Mobile Servicing System’, som gjør at robotarmen ‘Canadarm2’ til å bevege seg hele stasjonens lengde for arbeid. 

### Romvandringer
Tre romvandringer (EVA) ble gjennomført, mens Endeavour var sammenkoblet med ISS
**EVA Nr. 1** 
*Varighet: 7 timer, 14 minutter 
*Dato: ?
*Utført av: Chang-Diaz og Perrin 
*Planlagt oppdrag: Astronautene installerte utstyr på romstasjonens ‘P6 truss’. 6 micro-meteoroid skjold fra Endeavour sitt lasterom ble overført til utsiden av ISS. De vil bli montert på utsiden av Zvezda Service Modulen.

**EVA Nr. 2** 
*Varighet: 5 timer
*Dato: 
*Utført av: Chang-Diaz og Perrin 
*Planlagt oppdrag: Astronautene gjorde diverse montasje-arbeid for MBS. De flyttet også på et utvendig kamera for å gjøre observasjoner av bygge- og vedlikeholdsarbeidene lettere.

**EVA Nr. 3** 
*Varighet: 7 timer, 17 minutter 
*Dato: 
*Utført av: Chang-Diaz og Perrin 
*Planlagt oppdrag: Chang-Diaz og Perrin erstattet en del i et ledd på robotarmen ‘Canadarm2’, noe som ga den full bruksmuligheter igjen.

## Bilder

Fil:STS-111 approach with MPLM.jpg|Endeavour nærmer seg romstasjonen
Fil:Shuttle Endeavour angedockt an der ISS.jpg|Endeavour (STS-111) tilkoblet romstasjonen
Fil:STS-111 Installation of Mobile Base System.jpg|Romvandring på STS-111


## Se også
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Eksterne lenker

* NASA's side om STS-111
Kjenn

**Kjenn** er, sammen med Solheim, kommunesenter i Lørenskog kommune i Akershus, med beliggenhet mellom Skårer, Fjellhamar og Langvannet. Rådhuset i Lørenskog ligger på Kjenn. Stedet har i tillegg barnehage, barneskole (Solheim skole), ungdomsskole (Kjenn ungdomsskole) og videregående skole (Mailand videregående skole). I 2007 ble det bygget en idrettshall som heter Kjennhallen og i 2014 en skatepark.

## Kjenn folkebad
Ved Kjenn ungdomsskole ligger kommunens folkebad, Kjenn Folkebad, som ble bygget i 1966 og rehabilitert i 2004.

## Kjente beboere på Kjenn
* Nils Nordberg
* Bjørn Viljugrein
* Trond Granlund

## Referanser


## Eksterne lenker
* Område: Langvannet fra Miljolare.no
* Kjenn ungdomsskole 
* Solheim skole 
* Pressemelding ved gjenåpning av Kjenn folkebad i 2004
* Åpningstider og priser Kjenn folkebad 
* Kinnskogen velforening
* Kjennhallen 
* Kjenn skatepark
Skylstad

**Skylstad** er en grend i Nordangsdalen i Ørsta kommune. Kjent for Skylstadbrekka opp mot fjellet Slogen (1564m), og fødested for forfatteren Marie Takvam (født Skylstad). Den norsk-amerikanske katolske biskop av Spokane i USA, William Stephen Skylstad, som var president for United States Conference of Catholic Bishops (den amerikanske katolske bispekonferanse) fra 2004 til 2007, stammer også fra Skylstad. Den norske billedkunstneren Kristian Skylstad har også røtter fra Skylstad/Øye.

Se også biografi om Rasmus Skylstad, utgitt som artikkel i *Årbok 2008* fra Hjørundfjord sogelag. 

## Verd å vite?
Ifølge SSB (2006) er det 72 personer i Norge med etternavnet Skylstad.
Tanum og Jong skolekorps

**Tanum og Jong skolekorps** er et skolekorps i Bærum, Akershus. Det består av tre forskjellige avdelinger, som elevene spiller i avhengig av hvor lenge de har spilt. De heter Seniorkorpset, Juniorkorpset og Aspirantkorpset. Man får lov til å gå i korpset til og med året man fyller 19. Det har for øyeblikket musikanter helt ned i tredje klasse.

Var tidligere to separate skolekorps, men ble sammenslått på nittitallet. Tanum, som er det eldste av de to sammenslåtte korpsene, ble stiftet i november 1933.

## Uniform
Uniformene deres består av røde jakker med svarte bukser med hvite striper på siden. Lua er svart med hvite kanter og en hvit dusk foran. De er korpset som leder 17. mai toget på barneskolene Tanum og Jong.

## Mesterskap
Seniorkorpset vant i 2006 Akershusmesterskapet for korps, 2. divisjon. Der spilte de musikkstykkene "Fate of the Gods" av Steven Reineke og "All Glory Told" av James Swearingen.
De deltok også på Norgesmesterskapet i korps 2005, som ble holdt i Oslo Konserthus. Der fikk de en delt 11.-plass.
Tor Håkon Holte

**Tor Håkon Holte** (født 1958) er en norsk snekker og tidligere langrennsløper fra Hokksund i Buskerud som representerte Hokksund Idrettslag. Holte deltok under vinter-OL for Norge i 1984 i Sarajevo med 8.-plass på 15 km og 4.-plass på stafetten som beste resultater, og i 1988 i Calgary med 21.-plass på 30 km og 31.-plass på 50 km.

Han er sønn av Inger Marie Holte og Halvor Holte, og er eldre bror av Geir Holte.

## Titler
### Verdensmesterskap
I VM i 1985 vant han sammen med  Arild Monsen, Pål Gunnar Mikkelsplass og Ove Aunli gull på 4 x 10 km stafett. 

### Norgesmesterskap
#### [[Norgesmestere i 50 km langrenn menn|50 km langrenn]]
1982, 1983, 1985 og 1988.

#### [[Norgesmestere i 15 km langrenn menn|15 km langrenn]]
1984

#### [[Norgesmestere i 3x10 km langrenn menn|Stafett 3x10 km langrenn]]
1984 med Geir Holte og Oddvin Bakkene.
1985 med Geir Holte og Arild Monsen.
1986 med Geir Holte og Oddvin Bakkene.

### Verdenscupseire

Sammenlagt i Word Cup ble han nummer 4 i 1984 og nummer 2 i 1985.

## Referanser


## Eksterne lenker
*
STS-1

**STS-1** var den første romferden i NASAs romfergeprogram. Ferden ble utført med romfergen Columbia.

## Mannskap

*John Young, Commander
*Robert Crippen, Pilot

## Høydepunkter fra ferden

STS-1 sitt primære oppdrag het «First Shuttle Mission/Shuttle Systems Test Flight».

Målet var å demonstrere sikker oppskyting og retur av romferge og mannskap. En ville også utføre sikker retur av alle delene; romfergen, fast-rakettene og den utvendige tanken. Romfergen fikk skader på flisene som dekker den. Total 16 fliser ble tapt, og 148 ble skadet. Årsaken var en trykkbølge fra en av rakettene ved oppskyting. 

Nyttelasten ombord inkluderte:
*Developmental Flight Instrumentation (DFI)
*Aerodynamic Coefficient Identifications Package (ACIP) som sikret data av temperatur, trykk og  akselerasjonsnivåer på forskjellige steder på romfergen. .

## Referanser




## Eksterne lenker
* NASA's beskrivelse av STS-1 

## Bildegalleri

Fil:STS-1 Approach.jpg|Columbia under innflygning til Edwards Air Force Bace
Fil:Columbia landing on Rogers dry lake.triddle.jpg|Columbia lander på Edwards Air Force Base
Ron Gilbert

**Ron Gilbert** (født 1. januar 1964) er en amerikansk designer, programmerer og produsent av videospill. Han er mest kjent for sitt arbeid hos LucasArts, hvor han blant annet var med på å utvikle *[[Maniac Mansion]]* og de to første *[[Monkey Island-serien|Monkey Island]]*-spillene.

Gilbert vokste opp i en liten by i Oregon. Hans far var underviste i fysikk på college. Da han gikk på high school, lærte han seg å programmere i assembler, og brukte mye av sin tid på å bli bedre til å programmere datamaskiner.

Gilbert begynte sin profesjonelle karriere i 1983, mens han fremdeles var student. Han skrev programmet *[[Graphics Basic]]* med Tom McFarlane. De solgte programmet til et San Francisco-basert selskap kalt HESware, som var imponert over Gilberts arbeid og tilbød ham en jobb. Han jobbet der i et halvt år med å programmere plattformspill for Commodore 64. Ingen av spillene ble utgitt, og selskapet opphørte. Rett etterpå ble Gilbert ansatt i Lucasfilm Games, som senere ble døpt om til LucasArts. Der konverterte han selskapets Atari 800-spill til Commodore 64.

I 1985 fikk han muligheten til å utvikle sitt eget spill for LucasArts om en mørk, viktoriansk herregård hvor en gal forsker bodde sammen med sine noe tilbakestående avkom og utenomjordiske skapninger. Ron Gilbert og Gary Winnick kom frem til konseptet i løpet av flere samtaler, og de mente at tiden var inne for å presentere det til ledelsen.

Gilbert og Arick Wilmunder programmerte et script-språk som ble kalt opp etter prosjektet: *Script Creation Utility for [[Maniac Mansion]]*, bedre kjent som «SCUMM».

*Maniac Mansion* ble gitt ut i 1987, og ble en stor suksess. SCUMM viste seg å være et godt grunnlag for eventyrspill, og Gilbert brukte det senere i flere suksessrike spill, slik som *[[The Secret of Monkey Island]]*. Han forlot LucasArts etter *[[Monkey Island 2: LeChuck's Revenge|Monkey Island 2]]* for å stifte Humongous Entertainment med Shelley Day.

Hos Humongous Entertainment var Gilbert ansvarlig for spill som *[[Putt-Putt]]*, *[[Freddi Fish]]*, *[[Pajama Sam]]* og *[[Backyard Sports]]*-serien. Gilbert startet også Cavedog Entertainment, hvor han produserte *[[Total Annihilation]]*.

## Eksterne lenker
* 
* 
* 
*  Grumpy Gamer Ron Gilberts blog
*  Ron Gilbert Speaks Et tredelt intervju med Ron Gilbert hos *Idle Thumbs* i 2004
Maatschappij tot Exploitatie van Staatsspoorwegen

**Maatschappij tot Exploitatie van Staatsspoorwegen** (no.: Selskap til drift av Statsbanene) også kalt **Staatsspoorwegen (SS)** ble opprettet 26. september 1836 i Haag, Nederland. Bedriften ble opprettet av privatpersoner for å drive trafikk på jernbanelinjene som den nederlandske staten anla. *Staatsspoorwegen* driftet også tog på lokale linjer.

I 1917 opprettet bedriften sammen med Hollandsche IJzeren Spoorweg-Maatschappij (no.: Det Hollandske Jernbane-Selskapet) samarbeidet **Nederlandse Spoorwegen**. Bedriftene kom senere til å fusjonere (1. januar 1938) og å fortsette under navnet N.V. Nederlandsche Spoorwegen (NS) (no.: Nederlandske Jernbaner).

## Litteratur
*Josef Overmann: *Die Niederländische Staatseisenbahnbetriebsgesellschaft.* Archiv für Eisenbahnwesen, 1913, S. 1491
Genfersjøen (innsjø)

**Genfersjøen** (fransk *Lac Léman*, *le Léman*, eller *Lac de Genève*, tysk *Genfersee*) er med et areal på 582,4&nbsp;km² den nest største ferskvannssjøen i Sentral-Europa etter Balatonsjøen. Denne halvmåneformede sjøen er delt, så å si på langs, slik at 234&nbsp;km² (40&nbsp;%) tilhører Frankrike (den søndre delen) og 348&nbsp;km² (60&nbsp;%) tilhører Sveits (den nordre delen). Vannføringen er dominert av elva Rhône, som alene drenerer 18 % av nedbøren i Sveits. Rhône renner inn i østenden av innsjøen, og ut i vestenden der byen Genève ligger.
Vannstanden styres av Seujet-dammen i Genève.

Innsjøen er delt inn i 3 soner:
* *Petit Lac*, den smaleste delen vest for linjen Nyon-Yvoive.
* *Grand Lac*, den videste delen mellom Lausanne og Evian.
* *Haut Lac*, delen øst for linjen Rivaz-Meillerie. 

## Etymologi
Det franske navnet for Genfersjøen, *Lac Léman*, stammer fra kelterne. Navnet betydde «vannet mellom fjellene». Senere ga romerne innsjøen navnet *Lacus Lemanus*.

En annen teori om navnet er at den greske geografen Strabon i år 63 f.kr. noterte at sjøen hadde blitt kalt *limnê* i flere århundrer; et navn som bare betyr «sjø» på gresk. Gallerne i romerriket oversatte dette siden til *Lemanus*. Navn som «Lausannesjøen» dukket opp i det andre århundre; «Genfersjøen» dukket opp på et langt senere tidspunkt i tiden rundt reformasjonen. Innbyggerne i Vaud og Savoie har imidlertid alltid brukt navnet *Léman* om innsjøen.

## Referanser

## Eksterne lenker
* 
* Webkameraer og vindvarsel for Genfersjøen
Velledalen

**Velledalen** er et dalføre i Sykkylven kommune på Sunnmøre i Møre og Romsdal fylke. Dalen er omkranset av ville fjell og breer: Råna (1586 moh.), Store Brekketinden (1578 moh.), Regndalstindane (1540 moh.), Brunstadhornet (1524 moh.), Vellesæterhornet (1510 moh.).

## Kjente personer fra Velledalen

*Edvard Drabløs – Skuespiller og teatersjef ved Det Norske Teateret.
*Arnold Weiberg-Aurdal – Tidligere stortingsrepresentant (Sp).

## Referanser
Siste måltid

:*Se [[Den siste nattverd]] for Jesu siste måltid med disiplene*
**Siste måltid** er en skikk som følges mange steder og som går ut på å gi en dødsdømt forbryter et spesielt måltid en tid før henrettelsen. Den dødsdømte får da også vanligvis ønske seg en spesiell type mat. 

En skikk med å gi dødsdømte et siste måltid er kjent fra langt tilbake i historien. Allerede i noen av oldtidens kulturer, som Oldtidens Egypt og Antikkens Hellas, kjenner man til noe slikt. 

I dag praktiseres den flere steder, ikke minst i USA. Det er særskilte bestemmelser  knyttet til skikken i de forskjellige stater. Mange stater tillater for eksempel ikke tobakk eller alkohol. I Maryland er ikke skikken stadfestet.

Ikke sjelden har det som kjente forbrytere har spist, vært gjenstand for en viss interesse i det offentlige.
Åkle

**Åkle** er et mønstret, vevd teppe. Ordet åkle kommer av det norrøne  og betyr sengeteppe. Ordet er funnet i bruk i norske kilder fra 1300-tallet.

Kilder viser at åklær i hvert fall har vært i bruk i Norge siden middelalderen.

I Setesdal blir et åkle kalt for ei rugge i Bykle og Valle, og en brosse i Hylestad og Bygland.

## Bruksområder
Åklær i Norge har blant annet vært i bruk som sengetepper, påsydd skinnfeller, som likkleder, og som pynt og isolering på vegger. Man kan også finne eksempler på at åklær tidlig ble benyttet som kirkekunst, det vil si som utsmykking i kirkerom. Fra 1900-tallet ble åklær stort sett brukt som dekorative bordtepper, sengetepper og veggpryd.

## Variasjon i mønster
Mønstrene på de ulike gårdene og mindre stedene hadde ofte utspring i områdets mønster. Åklærne var vevd i ulike mønstre som varierte fra sted til sted. Det kunne også være forskjellige vevteknikker, for eksempel rutevev, tavlebragd, rosengang, krokbragd, halvdreiel, skillbragd og dobbeltvev.

## Åklevevere
* Berit Hilmo (1764–1859) åkleveverske fra Tydal i Trøndelag.
*Audhild Viken, Jølster. Audhild Vikens Vevstove

## Litteratur
* Sandstad, Anne Grete (2002): *Åklær, å kle ei seng, å veve et åkle. Åkletradisjonen i Sør-Trøndelag.* Trondheim. ISBN 82-92305-03-3
* Wang, Marit (1983): *Ruteåklær. Bidrag til en karakteristikk, ordning og plassering.* Universitetsforlaget. ISBN 82-00-05955-3

## Eksterne lenker
* Se åklær i DigitaltMuseum
Orhan I

**Orhan I** (født 1281 i  Reyhanli/Bilecik, død 1362 i Bursa) var den andre hersker for Det osmanske rike. Orhan erobret mesteparten av det vestlige Anatolia. Han giftet seg med datteren til den østromerske keiseren Johannes VI
med politiske hensikter. Han hjalp senere Johannes VI med å overta tronen i Østromerriket. Orhans sønn, Süleyman Paşa, erobret senere Gallipoli og gav dermed osmanene en passasje inn til Europa.

## Referanser


## Litteratur
* Ferenc Majoros, Bernd Rill: *Das Osmanische Reich 1300–1922. Die Geschichte einer Großmacht*. Marix, Wiesbaden 2004, .
* Josef Matuz: *Das osmanische Reich. Grundlinien seiner Geschichte.* 4. Auflage. Wissenschaftliche Buchgesellschaft, Darmstadt 2006, .
* Gabriel Effendi Noradounghian: *Recueil d’actes internationaux de l’Empire Ottoman 1300–1789.* Tome I. Paris, Neufchâtel 1897. (Reprint: Kraus, Nendeln 1978, )
* Anton Cornelius Schaendlinger: ''Orhan I''. In: *Biographisches Lexikon zur Geschichte Südosteuropas*. Band 3. München 1979, S. 357–359

## Eksterne lenker
*
Murad I

**Murad I** (tyrkisk: I.Murat Hügavendigâr; arabisk: مراد الأول; født 1319 *eller* 29. juni  1326 i Amasya, død 15. juni 1389 under slaget ved Kosovosletta) var den tredje hersker av Det osmanske rike. Han holdt tronen fra 1363 til sin død i 1389. Han var sønn av Orhan I og det første overhodet av familien som tok tittelen sultan. Han bygget opp imperiet ytterligere ved å etablere et senter i den nylig erobrede byen Adrianopel. Det var Murad I som organiserte den tidligere osmanli-familien til en politisk stat. Han stod også bak opprettelsen av janitsjarene.

Murad ledet de osmanske styrkene under slaget ved Kosovosletta, hvor han selv ble drept av den serbiske ridderen Miloš Obilić.

## Referanser
Bayezid I

**Bayezid I** (født ca. 1354, død 8. mars 1403) var sultan av Det osmanske rike fra 1389 til 1402. Han kom til makten etter at Murad I døde under slaget ved Kosovosletta og henrettet umiddelbart sin yngre bror Yakub for å forhindre et kupp. Han skapte fred med serberne etter krigen og giftet seg med Olivera Despina, datter av prins Lazar av Serbia. Han anerkjente Stefan Lazarević, sønn av prins Lazar som leder av Serbia med visse autonome rettigheter. Det er usikkerhet rundt hans død, men det er på det rene at han døde i fangenskap etter å ha tapt bitre kamper mot Timur Lenk i slaget ved Ankara i juli 1402.

## Referanser
François Bonivard

**François Bonivard** eller **Bonnivard** (født 1496, død 1570) var en sveitsisk patriot og historiker. Livshistorien hans var inspirasjon for Lord Byrons dikt «». For sin opposisjon mot Karl den tredje av Savoy ble han holdt i fangenskap i Chillon slott fra 1530 til 1536.

## Referanser
Edens hage

**Edens hage** (hebraisk:  – *gan-&#703;Ḗḏæn*) er et mytologisk sted og vakker hage der de første menneskene Adam og Eva skal ha bodd ifølge skapelsesfortellingene i Første Mosebok i Bibelen. Historien ender med at Adam og Eva spiser av Kunnskapens tre, og Gud forviser dem fra hagen. 

## Omtale i Bibelen

Teksten forteller videre at Gud forbød mennesket å spise av kunnskapens tre. Guddommen laget så en «hjelper av samme slag», det vil si dyr og fugler som mennesket ga navn. Deretter bygde Gud en kvinne av mannens ribbein mens han sov. Mannen bestemte at hun skulle kalles kvinne, og bibelteksten sier at mannen skal holde fast ved sin kvinne, og de to skal være én kropp. 

I kapittel 3 forteller Første Mosebok videre at kvinnen, som Gud seinere ga navnet Eva «for hun ble mor til alle som lever», ble fristet av den listige slangen. Kvinnen spiste av kunnskapens tre og lokket også mannen til å smake på frukten. Etter dette lovbruddet, som i seinere teologi blir kalt syndefallet, forbannet Gud slangen, straffet kvinnen med smertefulle fødsler, lot mannen herske over kvinnen, forbannet også jorden og lot mannen nære seg av den med strev og slit. Gud lagde klær til Adam og Eva, drev dem så ut fra Edens hage og satte to kjeruber og et flammende sverd øst for Eden til å vokte veien til hagen, «det tapte paradis». 

## Beliggenhet

Bibelhistorikere har hatt mange forslag til hvor tekstforfatterne har ment at Eden lå, men de er ikke blitt enige. De fire elvene som omtales, er Pisjon, Gihon, Hiddekel og Eufrat. Noen har hevdet at Pisjon er identisk med Nilen, mens Josefus mente Pisjon var Ganges. Elva Gihon har ofte blitt tolket som Karkheh eller Karun, to elver som deler sitt utløp med Tigris og Eufrat i Iran. Hiddekel er Tigris. Kusj kan være Kongedømmet Kusj, et oldtidsrike i Nildalen og dagens Sudan. Havila har av mange blitt forbundet med et sted i det sørlige Arabia. Assur  kan tolkes som Assyria, området ved Tigris hvor oldtidens assyriske folk bodde.

## Se også
* Paradis
* Gullalderen

## Referanser


## Eksterne lenker
* 
* Historien i Bibelen om Adam og Eva i Edens hage
Aslak Hætta

**Aslak Jacobsen Hætta**, nordsamisk ** Jáhkoš-Ásslat** (født 24. januar 1824, henrettet 14. oktober 1854) var en av opprørslederne for det samiske Kautokeino-opprøret i november 1852. Han var gift med Marith Persdatter Kurak og de hadde to barn.

Han ble dømt til døden for mord på handelsmannen Carl Johan Ruth og henrettet ved halshugning, 30 år gammel. Mons Aslaksen Somby var den andre som ble henrettet. Både Sombys og Hættas hodeskaller ble levert til Det Kongelige Frederiks Universitet i Christiania (Oslo). Hættas hodeskalle ble byttet mot to inuittskaller i 1856 og ført til Københavns Universitet. Sombys hodeskalle ble oppbevart ved  ved  anatomiske institutt ved Universitetet i Oslo. Hodeskallene ble tilbakelevert og gravlagt i Kåfjord i Alta i 1997.
## Referanser
Ben Hur (film fra 1907)

***Ben Hur*** er en amerikansk stumfilm fra 1907. Det er den første filmen basert på Lew Wallaces roman *[[Ben-Hur: A Tale of the Christ]]*, som var en av de bestselgende bøkene da filmen kom ut. Den var regissert av Sidney Olcott og produsert av Kalem Company.

Siden filmen er bare 15 minutter lang, ble bare en liten del av historien filmet. Filmen fokuserte på vognløpet, som ble filmet på stranda i New Jersey. Lokale brannmenn spilte vognførerne og hestene, som normalt trakk brannvognene, trakk vognene i løpet.

Filmen er mest kjent for å sette presedens når det gjelder opphavsrett. Wallace døde i 1905, to år før filmen ble laget, og rettighetene til boken gikk derfor over til hans etterkommere. Filmen ble laget uten deres tillatelse, noe som var vanlig på den tiden. Filmmanuskriptforfatter Gene Gauntier skrev i sin selvbiografi fra 1928 om hvordan filmindustrien på denne tiden krenket alt mulig. Etter at filmen ble ferdig saksøkte Harper and Brothers og etterkommerne Kalem Company, Motion Picture Patents Company og Gauntier for krenkelse av forfatterretten. Saksøkerne vant saken i høyesterett i 1911 og Kalem Company måtte betale etterkommerne $25 000.

## Rolleinnehavere
* Herman Rottger – Ben Hur
* William S. Hart – Messala

## Eksterne lenker
* 
* ''Ben Hur'' hos Internet Archive
Hætta

**Hætta** er et vanlig samisk navn. 

Kjente personer med navnet:
*Aslak Jacobsen Hætta &ndash; en av lederne av Kautokeino-opprøret i 1852.
*Isak Mathis O. Hætta &ndash; representant på sametinget
*Mattis Hætta &ndash; vant norske Melodi Grand Prix og deltok i Eurovision Song Contest for Norge sammen med Sverre Kjelsberg i 1980.
*Ella Marie Hætta Isaksen - artist
Somby

**Somby** er et samisk etternavn. 

Navnet er mest sannsynlig blitt til som en fornorsket variant av den samiske byen Sombio/Sompio i Kemi lappmark i Nord-Finland. Navnet har eventuelt også oppstått utfra menns personnavn som Sompia, Sompi, Sombie, Sombe, Sombby, Sombi, Sumby og Sobbe.

Navnet har skrevet som Sombio, Sompio, Sombi og Somby. Sistnevnte skriveform er den vanligste i dag. Navnet forekommer hovedsakelig i Kautokeino og Karasjok, men også i Tana, Vest-Finnmark og på finsk side av riksgrensen. 

Stamfaren for Somby-slekten er Oloff Persson Sombio, oppført i skattemanntallet for Kautokeino i årene 1697–1707.

## Kjente Somby
* Ánde Somby, jurist, joiker, artist
* Marry Ailonieida Somby, barnebokforfatter
* Mons Aslaksen Somby, aktør fra Kautokeino-opprøret i 1852
* Niillas Aslaksen Somby, fotograf, journalist, forfatter
* Siljá Somby, filmregissør
* Kai Somby, vokalist i musikkgruppa Intrigue
* Liv Inger Somby, samisk høgskolelektor, forfatter og tidligere journalist.

## Referanser
Bredo von Munthe af Morgenstierne

**Bredo von Munthe af Morgenstierne** (født **Bredo [[Munthe]]** 23. september 1701, død 13. januar 1757), var en framstående norsk jurist som også ble adelsmann.
Han var sønn av sogneprest i Fron Otto Munthe, og oldebarn av biskop i Bergen Ludvig Munthe. Han gikk ut av skolen i Christiania 1718, ble cand. theol. 1720 og studerte deretter jus. 1728 ble han prokurator ved høyesterett, 1735 kammeradvokat, 1737 kanselliråd, 1747 assessor (dommer) i høyesterett og justisråd. 1741 kjøpte han til dels for arvede midler Bækkeskov gods i Præstø amt i Danmark. I 1755 oppnådde han – etter egen søknad og som flere andre på den tid – å bli «tatt opp i den danske adelsstand» med det selvvalgte navnet von Munthe af Morgenstierne. Det nye navnet og våpenskjoldet i adelsbrevet er basert på forfedres slektsnavn og slektsvåpen. Han var en aktiv frimurer, skattmester for logen Zorobabel (se St. Johanneslogen Zorobabel og Fredrik til det Kronede Haap).  Hvem som grunnla denne logen, vites ikke, men fra 5. juni 1744 var hoffembedsmannen Georg Nielsen logens mester; og godseier Bredo von Munthe af Morgenstierne - eller Bredo Munthe - var logens skattmester.  

Han ble gift 25. mai 1730 med Anna Dorothea Smith (1714&ndash;77), datter av generalfiskal Troels Smith.

Han var forfaren til Bredo von Munthe af Morgenstierne (1851–1930), norsk jurist og rettsprofessor på 1800-tallet. 

## Kilder
* *Dansk biografisk Lexikon*
Nils Alstrup Dahl (1911–2001)

:*For andre personer med samme og lignende navn, se [[Nils Alstrup Dahl]]*

**Nils Alstrup Dahl** (født 25. juni 1911 i Vestre Aker, død 2. juli 2001 i Oslo) var en norsk teolog.

Etter examen artium ved Bergen katedralskole i 1929 begynte han å studere teologi ved Universitetet i Oslo, ble cand.theol. 1934, universitetsstipendiat og professor 1942, med Det nye testamente som fagområde. I 1965 ble han utnevnt til professor ved Yale-universitetet. Han var redaktør for *[[Norsk kirkeblad]]* 1954&ndash;57.

## Verker
* *Das Volk Gottes* (1941)
* *Forelesninger til Matteusevangeliet* (1949, 1954)
* *Rett lære og kjetterske meninger* (1953)
* *Kurze Auslegung des Epheserbriefs* (1965)
* *Hebreerbrevet* (1974)
* *The Crucified Messiah and Other Essays* (1974])
* *Jesus in the Memory of the Early Church* (1976)
* *Studies in Paul* (1977)
* *Jesus the Christ* (1991)

## Referanser




## Eksterne lenker
* 
* Kort biografi ved Det teologiske fakultet, UiO
Mons Aslaksen Somby

**Mons Aslaksen Somby** (født 14. februar 1825, henrettet 14. oktober 1854) var en av lederne for det samiske «Kautokeino-opprøret» i november 1852. Under opptøyene ble handelsmannen Carl Johan Ruth og lensmann Lars Johan Bucht drept og sogneprest Fredrik Waldemar Hvoslef pisket. Broren til Mons, Ole Aslaksen Somby, døde etter skadene i opptøyene noen dager etter han ankom til arresten i Alta. Mons Aslaksen Somby var gift med Inger Johannesdatter Hætta, de hadde en sønn sammen.  

Somby ble dømt til døden og henrettet ved halshugning, 29 år gammel.

I filmatiseringen av historien om Kautokeino-opprøret i 2008 hadde Nils Peder Gaup rollen som Mons Somby.

## Familie som medvirket i «Kautokeino-opprøret»
* Kone, Inger Johannesdatter Hætta
* Far, Aslak Olsen Somby
* Mor, Inger Monsdatter Siri
* Bror, Ole Aslaksen Somby
* Søster, Marit Aslaksdatter Somby

## Referanser


## Eksterne lenker
* Klassekampen: Hva forårsaket opprøret? av Ole Henrik Magga, professor ved Sámi allaskuvla/Sámi University College
* NRK: – Bakgrunnen for 1852-opprøret må bli vektlagt
* Dom av 6. august 1854
* Kyrkjebok Kautokeino 1852, skrivet av sokneprest Hvoslef
Malcolm IV av Skottland

**Malcolm IV av Skottland** eller **Máel Coluim mac Eanric** (født ca. 1141, død 9. desember 1165) var skottenes konge og den eldste sønnen til Henrik av Skottland (død 1152) og Ada de Warenne, datter av William de Warenne, 2. jarl av Surrey og Elizabeth de Vermandois. Han etterfulgte sin bestefar på farsiden, David I av Skottland, i 1153. Som from, skrøpelig og kysk ble han kjent som «Malcolm jentungen» og døde ugift og barnløs i 1165.

Etter at farens tidlige død ble Malcolm utpekt som tronarving til sin bestefar, kong David. Da han etterfulgte på den skotske tronen i 1153 ble han kronet på kroningsstedet Scone Abbey. I 1157 møtte han Henrik II av England ved Chester hvor de ratifiserte Chester-traktaten og hvor Malcolm oppga Skottlands krav til områdene Cumberland, Westmorland, Northumbria og Carlisle.

Han døde i desember 1165 ved Jedburgh etter tolv års regime, og ble etterfulgt av sin langt mer handlekraftige og stridslystne bror Vilhelm.

De er ikke mye kunnskap etterlot om Malcolm, men han synes å ha vært en svak og ineffektiv monark. Han var også den siste skotske monark som hadde gælisk navn. I henhold til legenden etterlot han en datter som han forlovet bort til Henrik, prins av Capua, på sitt dødsleie, men det er ikke riktig. Malcolm hadde ingen direkte arving.

## Referanser


## Litteratur
*E. A. Freeman, *The Norman Conquest*, vols. iv. and v. (1867 — 1879), and *The Reign of William Rufus* (1882); 
*W. F. Skene, *Celtic Scotland* (1876&ndash;1880); 
*E. W. Robertson, *Scotland under her Early Kings* (1862);
*Andrew Lang, *History of Scotland*, vol. i. (1900).
*Magnus Magnusson, *Scotland: Story of a Nation*, 2001
Germansk Europa

**Germansk Europa** er den delen av Europa hvor germanske språk dominerer. Det tilsvarer i hovedtrekk det nordvestlige Europa og deler av Sentral-Europa.

Regionen består av Island, Tyskland, Storbritannia, Østerrike, Nederland, Danmark, Sverige, Norge, Luxembourg, Liechtenstein, Færøyene, det tyskspråklige Sveits, Flandern og de tyskspråklige områdene i Belgia, det svenskspråklige Finland og de tyskspråklige befolkningene i Alsace-Moselle i Frankrike og Syd-Tirol i Italia, samt den flamskspråklige befolkningen i Fransk Flandern.

Den største religionen i det germanske Europa er protestantisme, men det finnes også betydelige katolske befolkninger i det sydlige og vestlige Tyskland, Østerrike, Sveits, Belgia og den sydlige delen av Nederland.

## Se også
* Skandinavia
* Latinsk Europa
* Slavisk Europa